「豬你哋社辯準備成點?」
「好好呀 贏is a must」
「係喎 你哋辯題係咩」
「政府應該增加免費電視牌照數量 正方」
認真,我覺得嘉瑜條題目仲好講過我嗰個。
「輕鬆啦 你係咪做主辯呢? 定係副辯?」
「估錯咗 我咩都唔洗講 負責寫稿就ok」
「總算你有啲自知之明」
「而家我好失禮你咩?」
「唔係失禮我 係失禮成個社」
就係咁,佢嬲咗我。
不過,佢嬲我仲好,我可以專心執稿。
「知秋姐 我搵咗啲關於運動員薪酬嘅資料 你睇下啱唔啱使」
「thx 不過唔好姐姐聲咁叫我 我細過你[laughcry]」
「係喎 慣咗lol」
「不過你都唔好叫我妹妹[laughcry] 好難聽」
「okok」
「你啲料好ok呀 可以擺埋落rebuttal稿到 thankyou」
「搞掂就可以send比 Serena 啦」
傾完資料嘅問題之後,睇嚟嘉瑜仲嬲緊我,今次耐咗啲,嬲咗半個鐘。
都唔知佢嬲咩?
嗰晚,我同王知秋執好晒啲資料之後,就一次過send晒比 Serena 睇。
「好快手 最鐘意呢啲效率高嘅partner」
「梗係啦 你嘅partner係我喎」
「係咩[smirk]」
「不過都要好嘅主辯」
「把口啷過油 唔驚嘉瑜嬲?」
「屌 咪提喇 佢而家好似真係嬲緊我」
「雖然唔知你哋搞乜嘢 不過氹下佢啦傻佬」
其實 Serena 講嘅嘢都有道理,話晒佢都係我嘅女朋友,唔可以得佢一個付出,我自己都要俾啲嘢佢。
「豬 sorry呀 我講笑架咋」
佢好快就覆咗我。「傻啦,你估我真係嬲咩[laughcry] 唔覆你都驚到咁」
屌!俾人fake咗!
跟住唔知點解,我應承咗佢,買個新嘅公仔畀佢。
「唔該。」我歎息一下,個公仔真係好貴!
「公仔呀公仔,點解你可以貴成咁,我呢個禮拜應該連飯都唔駛食呀。」
於是,我跟住嗰個禮拜,每一日都痴唔同人嘅餐。
「喂,請我食個餐啦申屠,呢排冇錢。」
「冇帶咁多錢出街,麥樂雞6件要唔要?」
「照殺。」
申屠捧著個餐兜,坐係我對面。
「點呀,呢排搞乜冇晒啲錢,過咗大海賭輸錢?」
「屌你啦,唔係。」
「唔係輸錢,咁姐係女人啦。嘉瑜姐咁大洗嘅?」
跟住,我就同佢講咗關於個公仔嘅事。
「嗱,我都有女朋友,我都明你個難處。」
「唔係喎,莉曦似係賢妻嚟個喎,真係有我嗰個咁大洗?」
「你有所不知喇,佢心細,但係食量大。我懷疑佢每日食嘅嘢比我仲要多。萬一要我請佢食嘢,咁到時要黐餐嗰個係我。」
「咁好似嘉瑜好啲喎。」
「不過,呢啲錢係要洗下嘅,自己個老婆仔開心下,你都開心嘅,係咪?」
「我個荷包最唔開心。」
「算啦,呢啲返唔到轉頭架啦,你諗下點樣可以令嘉瑜唔再使你啲錢啦。」
「唯有係咁。」
各位巴打,有冇咩拍拖慳錢大法?
順手like下:https://www.facebook.com/Jenmen-1568099093209378/